cyanic-selkie/wikianc huggingface dataset:
คณะเกษตร มหาวิทยาลัยเกษตรศาสตร์
ประวัติ
หลังจากการจัดตั้งคณะเกษตรศาสตร์อย่างเป็นทางการ ได้มีการเปิดแผนกชีววิทยาเพิ่มขึ้นอีก 1 แผนก และเปลี่ยนชื่อแผนกเคมีเป็นแผนกฟิสิกส์และเคมี ในวันที่ 18 มิถุนายน พ.ศ. 2495 ต่อมาในวันที่ 16 พฤษภาคม พ.ศ. 2499 คณะเกษตรศาสตร์ได้เริ่มเปิดสอนหลักสูตรปริญญาโท คือ หลักสูตรปริญญากสิกรรมและสัตวบาลมหาบัณฑิต สาขาวิชาเอกสัตวบาล ซึ่งนับเป็นหลักสูตรแรกของมหาวิทยาลัยเกษตรศาสตร์ และได้มีการเปลี่ยนชื่อจาก คณะเกษตรศาสตร์ เป็น "คณะกสิกรรมและสัตวบาล" และเพิ่มแผนกเคหเศรษฐศาสตร์ขึ้นอีก 1 แผนก และได้เปลี่ยนชื่อแผนกฟิสิกส์และเคมีเป็นแผนกเคมีตามเดิม
เมื่อวันที่ 1 มีนาคม พ.ศ. 2509 ได้มีพระราชกฤษฎีกาจัดแบ่งคณะในมหาวิทยาลัย ในวันที่ 9 มีนาคม พ.ศ. 2509 จึงได้เปลี่ยนชื่อคณะกสิกรรมและสัตวบาล เป็น "คณะเกษตร" และแบ่งส่วนราชการใหม่เป็น 8 ภาควิชา ดังนี้
ต่อมาในวันที่ 13 ตุลาคม พ.ศ. 2518 มีประกาศสำนักนายกรัฐมนตรีเรื่อง การแบ่งส่วนราชการในมหาวิทยาลัยเกษตรศาสตร์ ลงวันที่ 2 ตุลาคม พ.ศ. 2518 ได้แยกภาควิชากีฏวิทยาและโรคพืชเป็นภาควิชากีฏวิทยา และภาควิชาโรคพืช และยุบเลิกภาควิชาพืชศาสตร์ โดยจัดตั้งเป็น 2 ภาควิชาใหม่ คือ ภาควิชาพืชไร่นา กับ ภาควิชาพืชสวน
คณะเกษตรได้เริ่มดำเนินการสอนหลักสูตรปริญญาเอกเป็นครั้งแรก ในปีการศึกษา พ.ศ. 2521 ใน สาขากีฏวิทยา และ สาขาปฐพีวิทยา เป็นต้นมา และต่อมาในปี พ.ศ. 2522 ได้เริ่มดำเนินกิจกรรม การเรียนการสอนที่วิทยาเขตกำแพงแสน จังหวัดนครปฐม เมื่อวันที่ 8 พฤศจิกายน พ.ศ. 2522 ซึ่งเป็น วันเปิดเรียนภาคปลาย ปีการศึกษา 2521 โดยเริ่มให้นิสิตปริญญาตรีชั้นปีที่ 3 และ 4 หลักสูตรวิทยาศาสตรบัณฑิต (เกษตรศาสตร์) ไปเรียนที่วิทยาเขตกำแพงแสน และต่อมาในปีการศึกษา 2528 คณะเกษตรได้มีนโยบายให้นิสิตชั้นปีที่ 1 ของหลักสูตรวิทยาศาสตรบัณฑิต (เกษตรศาสตร์) ไปศึกษา ณ วิทยาเขตกำแพงแสน
ต่อมาวันที่ 18 มีนาคม พ.ศ. 2546 มีประกาศสภามหาวิทยาลัยเกษตรศาสตร์ให้แยกคณะเกษตรเป็น 2 คณะคือ คณะเกษตร และ คณะเกษตร กำแพงแสน
หน่วยงาน
ภาควิชา สำนัก สถาบัน และศูนย์ ภายในคณะเกษตร
ทำเนียบคณบดี
หมายเหตุ คำนำหน้าพระนามและนามของผู้ดำรงตำแหน่งคณบดี เป็นคำนำหน้าพระนามและนามตามตำแหน่งทางวิชาการในขณะนั้น
อันดับและมาตรฐาน
ผลการจัดอันดับแยกตามสาขา ARWU Global Ranking of Academic Subjects พบว่าคณะเกษตร มหาวิทยาลัยเกษตรศาสตร์ได้รับการจัดอันดับให้ติดอันดับโลกในกลุ่ม Life Sciences สาขา Agricultural Sciences อันดับที่ 301-400 ในปี 2017, อันดับที่ 301-400 ในปี 2018, อันดับที่ 401-500 ในปี 2019, และอันดับที่ 401-500 ในปี 2020
ผลการจัดอันดับแยกตามสาขา QS World University Rankings by Subject พบว่าในกลุ่ม Life sciences and medicine สาขา Agriculture and Forestry คณะเกษตร มหาวิทยาลัยเกษตรศาสตร์ได้รับการจัดอันดับให้ติดอันดับโลก อันดับที่ 53 ในปี 2022, อันดับที่ 63 ในปี 2021, อันดับที่ 51-100 ในปี 2020, อันดับที่ 51-100 ในปี 2019, อันดับที่ 40 ในปี 2018, อันดับที่ 29 ในปี 2017, อันดับที่ 47 ในปี 2016, อันดับที่ 39 ในปี 2015, อันดับที่ 48 ในปี 2014, และอันดับที่ 33 ในปี 2013 ซึ่งผลการจัดอันดับในปี 2017 นับเป็นอันดับที่ดีที่สุดของมหาวิทยาลัยไทยที่เคยได้รับการจัดอันดับจากสถาบันต่างประเทศ
นิตยสาร U.S. News & World Report ได้จัดอันดับมหาวิทยาลัยโลกแยกตามสาขาพบว่าคณะเกษตร มหาวิทยาลัยเกษตรศาสตร์ได้รับการจัดอันดับให้ติดอันดับโลกในสาขา Agricultural Sciences และสาขา Plant and Animal Science
โดยในสาขา Agricultural Sciences ปี 2020 อยู่ในอันดับที่ 161 ของโลก, ปี 2021 อยู่ในอันดับที่ 171 ของโลก และในสาขา Plant and Animal Science ปี 2020 อยู่ในอันดับที่ 236 ของโลก, ปี 2021 อยู่ในอันดับที่ 237 ของโลก
ดาวเคราะห์รอบดาวคู่
ดาวเคราะห์รอบดาวคู่ (circumbinary planet) หมายถึงดาวเคราะห์ที่โคจรรอบระบบดาวคู่ แทนที่จะเป็นดาวฤกษ์เพียงดวงเดียว คำนี้ใช้กับ ดาวเคราะห์นอกระบบเท่านั้น เนื่องจากดวงอาทิตย์ เป็นดาวฤกษ์ดวงเดียว
แม้ว่าดาวฤกษ์หลายดวงอาจอยู่ในระบบเดียวกันได้ แต่วงโคจรของดาวเคราะห์ที่โคจรรอบระบบที่มีดาวฤกษ์ 3 ดวงขึ้นไปนั้นจะไม่เสถียร ดังนั้นจึงมีเพียงระบบที่มีดาวฤกษ์ 2 ดวงเท่านั้นที่สามารถมีดาวเคราะห์โคจรรอบอยู่ได้อย่างเสถียร (ระบบดาวสามดวง HD 188753 เคยถูกสงสัยว่าอาจมีดาวเคราะห์ แต่ก็ไม่ได้รับการยืนยัน )
ปัจจุบันได้มีการค้นพบดาวเคราะห์รอบดาวคู่แล้วหลักสิบดวง แต่การประมาณการจากข้อมูลเชิงสังเกตการณ์ในปี 2012 บ่งชี้ว่าอาจมีดาวเคราะห์รอบดาวคู่อย่างน้อยหลายล้านดวงในดาราจักรทางช้างเผือก
ดาวเคราะห์ที่ได้รับการยืนยันแล้ว
ในปี 2008 มีรายงานการค้นพบดาวเคราะห์ 2 ดวงอยู่รอบระบบดาวคู่ HW Vir ซึ่งประกอบขึ้นจากดาวแคระเล็กประเภทบีและดาวแคระแดง ดาวเคราะห์ดวงในของระบบนี้มีมวลขั้นต่ำ 8.47 เท่าของมวลดาวพฤหัสบดี ดาวเคราะห์ดวงนอกมีมวล 19.23 เท่าของมวลดาวพฤหัสบดี และมีคาบการโคจร 9 และ 16 ปีตามลำดับ แม้ว่าดาวดวงนอกจะถูกจัดประเภทเป็นดาวแคระน้ำตาลตามคำจำกัดความตามมวลของมัน แต่ทางคณะวิจัยที่เป็นผู้ค้นพบเชื่อว่าดาวดวงนี้ก่อตัวขึ้นในจานดาวเคราะห์ก่อนเกิดเหมือนกับดาวเคราะห์ โดยวิเคราะห์จากสมบัติของวงโคจร เชื่อกันว่าดาวเคราะห์เหล่านี้เดิมทีเป็นวัตถุมวลน้อยแต่มีมวลเพิ่มขึ้นเมื่อดาวฤกษ์ปฐมภูมิของระบบกลายเป็นดาวยักษ์แดงและสูญเสียมวล
ในปี 2011 ได้มีการค้นพบดาวเคราะห์ Kepler-16b ที่โคจรรอบดาวฤกษ์ 2 ดวงโดยกล้องโทรทรรศน์อวกาศเคปเลอร์ ระบบนี้เดิมทีถูกคาดการณ์ว่าเป็นระบบดาวคู่อุปราคาอย่างง่าย แต่กลับพบว่าแสงลดลงแม้ไม่ได้ถูกบดบัง จึงมองว่ามีความเป็นไปได้ที่จะมีดาวดวงที่ 3 ต่อมาจึงได้มีการค้นพบดาวเคราะห์คล้ายดาวเสาร์ซึ่งมีคาบการโคจร 229 วัน
ในปี 2012 มีการค้นพบดาวเคราะห์ 2 ดวง Kepler-47b และ Kepler-47c ที่โคจรรอบดาวคู่ Kepler-47
ในปี 2016 ได้ค้นพบดาวเคราะห์ดวงหนึ่งชื่อ Kepler-1647b โคจรรอบดาวฤกษ์คล้ายดวงอาทิตย์ 2 ดวงชื่อ Kepler-1647 จากการสังเกตการณ์ของกล้องโทรทรรศน์อวกาศเคปเลอร์ ดาวเคราะห์ดวงนี้มีขนาดใหญ่ที่สุดในบรรดาดาวเคราะห์รอบดาวคู่ที่มีการค้นพบมาเท่าที่ทราบขนาด นอกจากนี้วงโคจรยังตั้งอยู่ใน เขตอาศัยได้
การสังเกตการณ์อื่น ๆ
ในปี 1999 มีรายงานว่ามีการค้นพบดาวเคราะห์ดวงหนึ่งใน MACHO-1997-BLG-41 ซึ่งเป็นระบบดาวคู่โดยวิธีการไมโครเลนส์ของแรงโน้มถ่วง เดิมทีคาดกันว่าดาวเคราะห์ดวงนี้โคจรอยู่ไกลจากดาวคู่ แต่จากผลการสังเกตการณ์พบว่าสามารถอธิบายได้เพียงพอด้วยการเคลื่อนที่ของตัวดาวคู่นั้นเอง ดังนั้นรายงานที่ว่ามีดาวเคราะห์อยู่จึงถูกปัดตกไป
ระบบดาวคู่ CM Dra ก็เป็นอีกระบบที่สงสัยกันว่าอาจมีดาวเคราะห์อยู่ ได้มีการสังเกตการณ์ค้นหาอยู่หลายครั้ง การสังเกตโดยวิธีการตรวจจับการเคลื่อนผ่านได้ตั้งสมมติฐานการมีอยู่ของดาวเคราะห์หลายดวง แต่ไม่ได้ให้การยืนยัน และท้ายที่สุดก็ถอดถอนรายชื่อวัตถุต้องสงสัยเป็นดาวเคราะห์ทั้งหมดออก หลังจากนั้นยังได้มีการใช้วิธีการจับความผันผวนของคาบการบดบังเนื่องจากการเคลื่อนที่ของระบบดาวคู่ภายใต้อิทธิพลของดาวเคราะห์ แต่ในปี 2009 ดาวเคราะห์ดวงนี้ก็ไม่ได้รับการยืนยัน อย่างไรก็ตาม เนื่องจากวงโคจรของดาวคู่ไม่ได้มีความเยื้องศูนย์กลางเป็น 0 โดยสมบูรณ์ จึงยังมีความเป็นไปได้ที่จะมีดาวเคราะห์ยักษ์หรือดาวแคระน้ำตาลอยู่นอกดาวคู่ ซึ่งเป็นสาเหตุที่ทำให้วงโคจรของดาวคู่เป็นวงรี
แม้ว่าจะมีการสังเกตดาวเคราะห์รอบดาวคู่แค่เพียงเล็กน้อย แต่ได้มีการค้นพบจานรอบดาวคู่ที่บอกถึงการก่อตัวของดาวเคราะห์รอบดาวคู่นั้นในระบบดาวคู่หลายระบบ และถือว่าพบได้ทั่วไปในระบบดาวคู่ที่มีกึ่งแกนเอกของวงโคจรระหว่างดาวเป็น 3 au ลงมา ตัวอย่างเช่น ในระบบดาวหลายดวง HD 98800 ซึ่งประกอบด้วยระบบดาวคู่ 2 ระบบที่แยกจากกันที่ระยะทาง 67.6 au รวมเป็นระบบดาว 4 ดวง ได้มีการค้นพบและพบจานฝุ่นอยู่รอบ ๆ ระบบหนึ่งในนั้น คือระบบ HD 98800 B ซึ่งประกอบด้วยดาวฤกษ์ที่มีมวล 0.699 และ 0.582 เท่าของมวลดวงอาทิตย์ ระยะห่าง 0.98 au ความเยื้องศูนย์ของวงโคจร 0.785 แผ่นจานถูกทำให้บิดเบี้ยวเสียรูปโดย HD 98800 B ซึ่งมีความเยื้องศูนย์กลางวงโคจรมาก และมีโครงสร้างที่ซับซ้อนโดยเอียงเกือบตั้งฉากกับระนาบวงโคจรของดาว 2 ดวง  ในขณะเดียวกัน อีกระบบหนึ่งคือ HD 98800 A นั้นกลับไม่มีการค้นพบฝุ่นจำนวนมาก
ผู้รักษาประตู
ผู้รักษาประตู (goalkeeper) เป็นตำแหน่งในการเล่นกีฬาหลายประเภทมีหน้าที่ป้องกันไม่ให้ทีมฝ่ายตรงข้ามทำคะแนนได้ โดยการป้องกันลูกบอลหรืออุปกรณ์อื่นเข้าสู่ประตู กีฬาที่มีผู้รักษาประตูได้แก่ ฟุตบอล ฮอกกี้ ไอซ์ฮอกกี้ โปโลน้ำ ลาครอสส์ ฟุตซอล
ในการแข่งขันฟุตบอล อักษรย่อของผู้รักษาประตูคือ GK
หน้าที่
กีฬาฟุตบอลนั้น เป็นกีฬาที่ผู้เล่นทุกคนจะใช้เท้า, ส่วนของขา และหัว ในการเล่นบอล โดยที่ผู้เล่นจะไม่อนุญาตให้ใช้มือหรือแขนในการหยิบ เคาะ ปัด หรือสัมผัสบอลเป็นอันขาด แต่ผู้รักษาประตูสามารถทำได้ (ในกรอบที่จำกัดเท่านั้น ซึ่งในสนามฟุตบอลจะมีการตีกรอบให้เห็น เรียกว่า กรอบเขตโทษ ถ้าอยู่นอกเขตโทษของทีมตัวเองผู้รักษาประตูก็จะไม่สามารถใช้มือได้เหมือนผู้เล่นคนอื่นๆ ถึงแม้ว่าบอลจะอยู่ในเขตโทษ) การแต่งกายของผู้รักษาประตูนั้นสามารถแต่งกายยังไงก็ได้ตามอิสระ (กติกาบอกเพียงแต่ว่า ผู้รักษาประตูให้ใส่เสื้อสีอะไรก็ได้ที่ไม่เหมือนกับสีของผู้เล่นทั้ง 2 ฝ่าย) สามารถที่จะใส่กางเกงขายาว หรือหมวกได้ แต่ยังไงก็ตามเครื่องแต่งกายที่ผู้รักษาประตูนิยมใส่กันคือถุงมือ (จริงๆ แล้วไม่มีกติกาบังคับว่าผู้รักษาประตูต้องใส่ถุงมือ แต่ถุงมือเป็นอุปกรณ์ที่ดีในการช่วยลดการบาดเจ็บของมือและนิ้วในขณะรับลูก)
ความสำคัญ
ตามกฎกติกาของฟุตบอลนั้นกำหนดไว้ว่า ทีมๆ หนึ่งสามารถส่งผู้เล่นลงสนามได้ไม่เกิน 11 คน และต้องไม่ต่ำกว่า 7 คน ซึ่งหนึ่งในนั้นบังคับว่าต้องเป็นผู้รักษาประตู และในทีมๆ หนึ่งห้ามส่งผู้เล่นทำหน้าที่เป็นผู้รักษาประตูในสนามเกิน 1 คน และเวลาที่ผู้เล่นบาดเจ็บหนัก ถ้าเป็นผู้เล่นโดยทั่วๆ ไปบาดเจ็บจะถูกแพทย์สนามหามออกนอกสนามแล้วหลังจากที่ผู้เล่นนั้นถูกหามออกนอกสนามเป็นที่เรียบร้อยแล้ว เกมจะดำเนินต่อไป แต่ในกรณีของผู้รักษาประตูเจ็บหนักนั้นกรรมการจะเป่าหยุดเกมแล้วจึงปฐมพยาบาล ถ้าผู้รักษาประตูที่บาดเจ็บเล่นไหวเกมจึงจะดำเนินต่อ ถ้าไม่ไหวจึงจะมีการเปลี่ยนตัว
จากที่บอกไว้ว่า แต่ละทีมต้องมีผู้รักษาประตูลงสนามเสมอ ในกรณีที่ผู้รักษาประตูเจ็บหนักไม่สามารถลงเล่นต่อได้ต้องเปลี่ยนตัวให้ผู้รักษาประตูสำรองลงสนามแทน (ในรายชื่อตัวสำรองตามปกติผู้จัดการทีมจะใส่ชื่อผู้รักษาประตูเอาไว้ด้วยเสมอ) ถ้าเกิดกรณีฉุกเฉินจริงๆ เช่น ในทีมใช้โควตาเปลี่ยนตัวผู้เล่นจนครบโควตาแล้วเกิดเหตุการณ์ที่ผู้รักษาประตูในทีมเจ็บหนักหรือถูกใบแดงไล่ออกจากสนาม ในทีมก็จะมีการแต่งตั้งผู้เล่นคนหนึ่งในสนามเป็นผู้รักษาประตูแทน (ในภาษาฟุตบอลเรียกว่า ผู้รักษาประตูจำเป็น)
ธรรมเนียมปฏิบัติของทีมต่อผู้รักษาประตู
ปกติแล้วผู้จัดการทีมทั่วๆ ไปมักจะไม่นิยมเปลี่ยนตัวผู้รักษาประตูมือ 1 ออกจากสนามโดยที่ไม่มีเหตุผลจำเป็น (เช่นผู้รักษาประตูมือ 1 เจ็บหนัก, ได้รับใบแดง, หรือเสียประตูโดยความผิดพลาดมากเกินไป) และปกติผู้รักษาประตูมือ 1 มักจะใส่เสื้อหมายเลข 1 จริงๆ แล้วไม่มีกฎตายตัวว่าผู้รักษาประตูต้องใส่เบอร์ 1 แต่ทีมฟุตบอลในโลกเกือบทั้งหมด เบอร์ 1 มักจะเป็นของผู้รักษาประตู ในทีมบางทีมผู้เล่นที่ไม่ใช่ผู้รักษาประตูใส่เบอร์ 1 ซึ่งมีน้อยมาก (เช่น เอ็ดการ์ ดาวิดส์ เป็นต้น)
เมอลายูอิซลัมเบอราจา
เมอลายูอิซลัมเบอราจา (Melayu Islam Beraja, ملايو اسلام براج) เป็นวลีทางการเมืองที่ใช้ในบรูไน แปลว่า "ราชาธิปไตยอิสลามมลายู" เป็นปรัชญาการปกครองของบรูไนที่สมเด็จพระราชาธิบดีฮัสซานัล โบลเกียห์ ทรงประกาศในเดือนมกราคม พ.ศ. 2527 จุดประสงค์ของระบอบนี้คือเพื่อต่อต้านการนับถือศาสนาอิสลามแบบเคร่งครัดจากภายนอก ต่อต้านแนวคิดโลกิยนิยม และสร้างความชอบธรรมให้กับการปกครองของราชวงศ์ วิชาเมอลายูอิซลัมเบอราจาได้รับการกำหนดให้เป็นวิชาบังคับในโรงเรียนและมหาวิทยาลัย และทำให้เกิดข้อห้ามทางศาสนาหลายประการที่เป็นเอกลักษณ์ของสังคมบรูไน
ว่านแร้งคอคำ
ว่านแร้งคอคำ  อยู่ในวงศ์ Amaryllidaceae เป็นไม้ล้มลุก มีหัวใต้ดินแบบหัวหอม ใบเดี่ยวยาว ขอบใบเป็นคลื่น คนก้านใบเป็นสีม่วง ดอกสีขาว ดอกตูมเป็นรูปหอกมีกาบหุ้มยาว กระจายพันธุ์ในเอเชียจากอินเดียไปจนถึงศรีลังกา เอเชียตะวันออกเฉียงใต้ ไปจนถึงจีนตอนใต้ และพบตามธรรมชาติในหมู่เกาะเวสต์อินดีส  ใช้เป็นไม้ประดับ ใช้แก้พิษแมลงกัดต่อย ใช่ฝนทารักษาอาการเคล็ดขัดยอก บวม
รอเฌ วาดีม
รอเฌ วาดีม (Roger Vadim) เป็นผู้กำกับ ผู้อำนวยการสร้าง นักเขียนบทภาพยนตร์ และนักแสดงชาวฝรั่งเศส เชื้อสายเบลารุส เป็นผู้กำกับภาพยนตร์เรื่อง Et Dieu… créa la femme (And God Created Woman) ภาพยนตร์ที่สร้างชื่อให้กับบรีฌิต บาร์โด ในปี 1956  Le vice et la vertu (Vice and Virtue) ภาพยนตร์เรื่องแรกของกาทรีน เดอเนิฟว์ ในปี ค.ศ. 1963 และ Barbarella ภาพยนตร์ที่สร้างชื่อให้กับเจน ฟอนดา ในปี ค.ศ. 1966 นักแสดงหญิงทั้งสามล้วนมีความสัมพันธ์หรือแต่งงานกับวาดีม
วาดีมมีผลงานเขียนบทและกำกับเรื่องแรก เรื่อง And God Created Woman นำแสดงโดยบรีฌิต บาร์โด เคยได้รับการเสนอชื่อเข้าชิงรางวัลหมีทองคำ เทศกาลภาพยนตร์นานาชาติเบอร์ลิน จากเรื่อง Sait-on jamais? (No Sun in Venice ปี ค.ศ. 1957) และรางวัลสิงโตทองคำ เทศกาลภาพยนตร์เวนิส จากเรื่อง La curée (The Game is Over ปี ค.ศ. 1966)
นอกเหนือจากผลงานเขียนบทและกำกับภาพยนตร์ วาดีมยังเป็นนักเขียน เคยมีผลงานหนังสือชื่อ Bardot, Deneuve, Fonda: My Life With The Three Most Beautiful Women In The World บอกเล่าชีวิตส่วนตัวกับอดีตภรรยาสามคน ที่ได้ชื่อว่าเป็นหญิงที่สวยที่สุดในโลก
รอเฌ วาดีมเสียชีวิตในวัย 72 ปี เมื่อปี ค.ศ. 2000 ด้วยโรคมะเร็งต่อมน้ำเหลือง
ริชาร์ด อเบล สมิธ
พันเอก ริชาร์ด อเบล สมิธ (Richard Abel Smith) เกิดเมื่อวันที่ 11 ตุลาคม ค.ศ. 1933 ณ พระราชวังเค็นซิงตัน ลอนดอน เป็นพระโอรสใน อดีตเจ้าหญิงเมย์แห่งเท็ค กับ เซอร์เฮนรี อเบล สมิธ เป็นพระนัดดาใน เจ้าหญิงอลิซ เคาน์เตสแห่งแอธโลน พระปนัดดาใน เจ้าชายลีโอโพลด์ ดยุกแห่งออลบานี เป็นผู้สืบเชื้อสายใน สมเด็จพระราชินีนาถวิกตอเรียแห่งสหราชอาณาจักร ทั้งยังเป็นน้าชายของ เอียน ลิดเดลล์-เกรนเจอร์ นักการเมืองชาวสหราชอาณาจักร โดยตอนเขามีชีวิตอยู่นั้น เขาอยู่ในลำดับที่ 312 ในการสืบราชบัลลังก์สหราชอาณาจักร เขาจบการศึกษาที่มหาวิทยาลัยกลอสเตอร์เชอร์ชิลล์
ต่อมา ริชาร์ด อเบล สมิธ ได้เข้ารับราชการทหาร ขาเป็นผู้ช่วยผู้ว่าการประเทศไซปรัส ในปี ค.ศ. 1964 เขาเป็นอาจารย์สอนวิชาทหารระหว่างปี ค.ศ. 1960 - ค.ศ. 1963 ที่โรงเรียนนายร้อยทหารบกแซนด์เฮิสต์ เขาเป็นคนคุมกองทหารอาสาของเชอร์วู้ดเรนเจอร์กองอาสาระหว่าง ค.ศ. 1967 - ค.ศ. 1969 เขาได้ตำแหน่งรองผู้หมวดของน็อตติงแฮม ระหว่าง ค.ศ. 1970 - ค.ศ. 1991 และตำแหน่งสำคัญในน็อตติงแฮม ปี ค.ศ. 1978 ในระดับสูง กับตำแหน่งรองอธิบดีของน็อตติงแฮมระหว่าง ค.ศ. 1991 - ค.ศ. 1999
สมรส
เขาสมรสกับ มาเซีย เคนดิว เมื่อวันที่ 28 เมษายน ค.ศ. 1960 มีลูกสาวหนึ่งคน คือ
ริชาร์ด อเบล สมิธ เสียชีวิตเมื่อวันที่ 23 ธันวาคม ค.ศ. 2004 ด้วยโรคเลือดสมอง ด้วยอายุ 71 ปี
ล็อยเคอร์บาท
ล็อยเคอร์บาท (Leukerbad) หรือ ลอแอ็ช-เล-แบ็ง (Loèche-les-Bains) เป็นหมู่บ้านและเทศบาลในรัฐวาเล ประเทศสวิตเซอร์แลนด์ ประชากรส่วนใหญ่พูดภาษาเยอรมันเป็นหลัก หมู่บ้านแห่งนี้ตั้งอยู่ในหุบเขากลางเทือกเขาแอลป์ จากหมู่บ้านมีกระเช้าลอยฟ้าข้ามเขาเชื่อมไปยังทะเลสาบเดาเบินทางเหนือ และยังมีกระเช้าลอยฟ้าขึ้นสู่รินเดอร์ฮึทเทอร์ทางตะวันออกเฉียงใต้
ป๊อปอาย (วิดีโอเกม)
"Popeye" เป็นวีดีโอเกมในปี ค.ศ.1982 ผลิตโดยนินเทนโด โดยแต่เดิมนั้นสร้างลงบนตู้เกมอาเขต แล้วจึงนำไปลงบนเครื่องเกมอื่นๆ เช่น แฟมิคอม อาตาริ 2600 เป็นต้น
รูปแบบการเล่น
รูปแบบของเกมจะเป็นแบบอาร์เขต โดยผู้เล่นจะเล่นเป็นป๊อปอายซึ่งสามารถต่อยได้แต่กระโดดไม่ได้ มีเพียง 3 ด่านเท่านั้น
Sunetta
Sunetta เป็นสกุลของชั้นไบวาลเวียที่อยู่ในวงศ์ Veneridae
สปีชีส์ในสกุลนี้ ได้แก่:
พรสวรรค์ จ.เจริญ
อ้างอิง
หมวดหมู่ :นักมวยสากลชาวไทยรุ่นไลท์ฟลายเวท
ประเทศสิงคโปร์ในซีเกมส์ 2021
ประเทศสิงคโปร์ เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติสิงคโปร์เป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด คนใน  ชนิดกีฬา
กรีฑา
ผลการแข่งขันดังนี้:
ตำบลโกสัมพี
โกสัมพี เป็นตำบลหนึ่งในอำเภอโกสัมพีนคร จังหวัดกำแพงเพชร เป็นที่ตั้งของศูนย์ราชการต่าง ๆ ของอำเภอโกสัมพีนคร เป็นตำบลที่มีพื้นที่และประชากรมากที่สุดในอำเภอโกสัมพีนคร
ที่ตั้งและอาณาเขต
ตำบลโกสัมพีมีอาณาเขตติดต่อกับตำบลข้างเคียง ดังนี้
การปกครองส่วนภูมิภาค
ตำบลโกสัมพีแบ่งพื้นที่การปกครองออกเป็น 26 หมู่บ้าน ได้แก่
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์ (Floyd Mayweather Jr. vs. Conor McGregor) หรือที่รู้จักกันดีในชื่อ เดอะมันนี่ไฟท์ (The Money Fight)   เป็นแมทช์มวยสากลอาชีพ ระหว่างสถิติไร้พ่าย 11 ครั้ง แชมป์โลกมวยสากลอาชีพ 5 รุ่น ฟลอยด์ เมย์เวทเธอร์ จูเนียร์ กับแชมป์โลกศิลปะการต่อสู้แบบผสม 2 รุ่น และแชมป์ UFC รุ่นไลท์เวท คอนเนอร์ แม็คเกรเกอร์ โดยเมย์เวทเธอร์พยายามจะล่าสถิติการชกมวยสากลอาชีพของเขาด้วยสถิติไร้พ่าย (50–0) ให้เหนือกว่าสถิติเดิมอยู่ที่ 49–0 ของนักมวยสากลอาชีพ ,หอเกียรติยศ และตำนานรอคกี มาร์ซีอาโน ในขณะที่แม็คเกรเกอร์ เปิดตัวการชกมวยอาชีพของเขา และจะพยายามเป็นนักมวยสากลอาชีพคนแรกที่เอาชนะ เมย์เวทเธอร์ โดยจัดขึ้นในวันที่ 26 สิงหาคม ค.ศ. 2017 ในสนามทีโมบายล์ อารีนา, เมืองพาราไดซ์, รัฐเนวาดา, สหรัฐอเมริกา
ตำบลโกสัมพี
การปกครองส่วนท้องถิ่น
ท้องที่ตำบลโกสัมพี มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลโกสัมพี ครอบคลุมพื้นที่ตำบลโกสัมพีทั้งหมด ซึ่งเป็นสภาตำบลโกสัมพี ที่จัดตั้งขึ้นใน พ.ศ. 2517 และยกฐานะขึ้นเป็นองค์การบริหารส่วนตำบลโกสัมพีในวันที่ 2 มีนาคม พ.ศ. 2538 จนถึงปัจจุบัน
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์
เบื้องหลัง
แม้ว่าจะประสบความสำเร็จในการส่งเสริมศิลปะการต่อสู้แบบผสมผสานของ UFC คอนเนอร์ แม็คเกรเกอร์ ยังรักษาความสนใจในการแข่งขันอีกครั้งและความบันเทิงมวย เดอะมันนี่ไฟท์ กับ ฟลอยด์ เมย์เวทเธอร์ จูเนียร์ เมย์เวทเธอร์ ได้มีการพูดคุยกับ เฟรดดี โรช เพื่อฝึกเขาในการเจอกับ แม็คเกรเกอร์ ที่จะเกิดขึ้นนี้ ประธาน UFC ดานา ไวต์ ได้แถลงข่าวลือเกี่ยวกับการต่อสู้กับเมย์เวทเธอร์ ในรายการ The Dan Patrick Show ระบุว่าเมย์เวทเธอร์ จะต้องเซ็นสัญญาชกกับเขาตั้งแต่แม็คเกรเกอร์อยู่ภายใต้สัญญากับ UFC
ในประเทศ
ในสหรัฐอเมริกา การต่อสู้จะได้รับการถ่ายทอดสดทางโทรทัศน์ใน Showtime pay-per-view มีให้บริการผ่านทางผู้ให้บริการโทรทัศน์แบบดั้งเดิมและบริการดิจิตอลต่างๆรวมถึงเว็บไซต์ Showtime และบริการ UFC.tv ของ UFC นอกจากนี้ยังจัดฉายภาพยนตร์สาธารณะทาง Fathom Events ในวันที 10 กรกฎาคม ค.ศ. 2017 มีการประกาศว่าการกำหนดราคาสำหรับ PPV ในสหรัฐอเมริกาเพื่อสะท้อนให้เห็นว่า Mayweather vs. Pacquiao โดยตั้งเป้าหมายไว้ที่ 89.95 ดอลล่าร์สหรัฐ (ด้วยค่าใช้จ่าย $ 10 เพิ่มเติมสำหรับระบบโทรทัศน์ความละเอียดสูง) นอกจากนี้ยังมีการประกาศอีกว่าฟ็อกซ์สปอร์ต (ผู้ถือลิขสิทธิ์โทรทัศน์ของ UFC) จะให้การเขียนโปรแกรมไหล่สำหรับการต่อสู้รวมทั้งการรายงานข่าวจาก UFC Tonight รวมไปถึงการเตรียมการแสดงและบัตรเบื้องต้น (เช่นเดียวกับการออกอากาศของฟ็อกซ์ กีฬา 1 ก่อนการจ่ายเงินต่อการดู UFC) ใน Fox and Fox Deportes
ตำบลโกสัมพี
ประชากร
พื้นที่ตำบลโกสัมพีประกอบด้วยหมู่บ้านทั้งสิ้นจำนวน 26 หมู่บ้าน มีจำนวนประชากร 17,931 คน แบ่งเป็นชาย 9,051 คน หญิง 8,880 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอโกสัมพีนคร
* ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก ** ในวันที่ 17 ตุลาคม พ.ศ. 2562 ทางราชการได้แยกพื้นที่หมู่ 10 บ้านโละโคะ จัดตั้งเป็นหมู่บ้านใหม่อีก 1 หมู่บ้าน ชื่อว่า "หมู่บ้านป่าหมาก" และกำหนดให้เป็นพื้นที่หมู่ 26 ของตำบลโกสัมพี อำเภอโกสัมพีนคร
สถานที่สำคัญ
ตำบลโกสัมพีมีสถานที่ที่สำคัญหลายแห่ง ดังนี้
อุทยานแห่งชาติแบนเดแอมีร์
ถูกสร้างขึ้นโดยน้ำที่เต็มไปด้วยคาร์บอนไดออกไซด์ ไหลออกมาจากรอยเลื่อนและรอยแตก ไปสะสมเป็นแคลเซียมคาร์บอเนต ที่ตกตะกอนเป็นกำแพงจากทราเวอร์ทีน ที่กักเก็บน้ำของทะเลสาบเหล่านี้ไว้ แบนเดแอมีร์เป็นหนึ่งในทะเลสาบธรรมชาติไม่กี่แห่งในโลกที่สร้างขึ้นโดยระบบทราเวอร์ทีน แบนเดแอมีร์ถูกเรียกว่าเป็นแกรนด์แคนยอนของอัฟกานิสถานและดึงดูดนักท่องเที่ยวหลายพันคนต่อปี แม่น้ำเป็นส่วนหนึ่งของระบบของแม่น้ำบัลคฮ์
ประวัติศาสตร์
ชื่อแบนเดแอมีร์หมายถึง "เขื่อนของผู้บังคับบัญชา" ซึ่งบางคนเชื่อว่าเป็นการอ้างอิงถึงอาลี เคาะลีฟะฮ์ที่สี่ของชาวมุสลิม พื้นที่นี้ถูกครอบคลุมโดยชาวแฮซอเร ซึ่งคาดว่าเป็นประชากรประมาณ 10 เปอร์เซ็นต์ของอัฟกานิสถาน
ในปี 2004 แบนเดแอมีร์ได้รับการเสนอให้เป็นมรดกโลก ความพยายามในการทำให้แบนเดแอมีร์เป็นอุทยานแห่งชาติเริ่มขึ้นในปี 1970 แต่ถูกระงับเนื่องจากสงคราม ในที่สุดในเดือนเมษายน 2009 แบนเดแอมีร์ได้รับการประกาศให้เป็นอุทยานแห่งชาติแห่งแรกของอัฟกานิสถาน ในปี 2013 นักท่องเที่ยวท้องถิ่นประมาณ 6,000 คนมาเยี่ยมชมอุทยานแห่งชาติแบนเดแอมีร์ทุกปี
ภูมิศาสตร์
แบนเดแอมีร์ตั้งอยู่ทางทิศตะวันตกเฉียงเหนือประมาณ 75 กิโลเมตรจากเมืองเก่าบามียัน ใกล้กับเมืองแยคอว์แลงก์ เมื่อรวมกับหุบเขาบามียัน อาณาเขตนี้เป็นส่วนสำคัญของการท่องเที่ยวของอัฟกานิสถาน ดึงดูดนักท่องเที่ยวหลายพันคนทุกปี ทะเลสาบแบนเดแอมีร์เป็นสถานที่ท่องเที่ยวในช่วงปลายฤดูใบไม้ผลิและฤดูร้อนเป็นหลัก เนื่องจากตอนกลางของฮะซาระฮ์จาตในอัฟกานิสถานมีอากาศหนาวจัดในฤดูหนาว โดยมีอุณหภูมิต่ำถึง -20C อุทยานแห่งนี้ มีทะเลสาบถึงหกแห่ง ได้แก่
เขื่อนหินทราเวอร์ทีนสีขาวที่เกิดจากเส้นรอยเลื่อน ซึ่งพบได้ทั่วไปในหุบเขาแบนเดแอมีร์ทำให้เกิดแนวกั้นระหว่างทะเลสาบ แบนเดแฮอีแบตเป็นทะเลสาบที่ใหญ่ที่สุดและลึกที่สุดโดยมีความลึกเฉลี่ยประมาณ 150 เมตร
เขตสงวนนก
พื้นที่ 41,000 เฮกตาร์ที่คาบเกี่ยวกับพื้นที่ของอุทยาน ได้รับการจัดตั้งเป็นเขตสงวนนก (IBA) โดยเบิร์ดไลฟ์อินเตอร์เนชันนัล เนื่องจากพื้นที่นี้พบนกสโนว์คอกหิมาลัย, นกฮุมส์ลาร์กขาสั้น, นกสโนว์ฟินช์ปีกขาว, นกสโนว์ฟินช์อัฟกัน และนกฟินช์ยูเรเซียปีกแดง
ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ
การแข่งขัน ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ เริ่มต้นเมื่อวันที่ 27 มิถุนายน และจะสิ้นสุดในวันที่ 29 สิงหาคม ค.ศ. 2019.
ทั้งหมด 178 ทีมที่เข้าร่วมในระบบการคัดเลือกของ ยูฟ่ายูโรปาลีก ฤดูกาล 2019–20, ประกอบไปด้วยรอบคัดเลือกและรอบเพลย์ออฟ, กับ 35 ทีมในเส้นทางแชมเปียนส์และ 143 ทีมในเส้นทางหลัก. 21 ผู้ชนะในรอบเพลย์ออฟ (8 จากเส้นทางแชมเปียนส์, 13 จากเส้นทางหลัก) ผ่านเข้าสู่ รอบแบ่งกลุ่ม, ที่เข้าร่วมกับ 6 ผู้แพ้ของ แชมเปียนส์ลีก รอบเพลย์ออฟ (4 จาก เส้นทางแชมเปียนส์, 2 จาก เส้นทางลีก), และ 4 ผู้แพ้เส้นทางลีกของ แชมเปียนส์ลีก รอบคัดเลือกรอบสาม.
เส้นทางแชมเปียนส์
เส้นทางแชมเปียนส์ประกอบไปด้วยทีมแชมป์ลีกทั้งหมดที่ตกรอบมาจาก เส้นทางแชมเปียนส์ รอบคัดเลือกของ แชมเปียนส์ลีก, และประกอบไปด้วยรอบต่างๆ ดังนี้:
ด้านล่างนี้คือทีมที่เข้าร่วมการแข่งขัน (กับค่าสัมประสิทธิ์สโมสรยูฟ่า ปี ค.ศ. 2019 ของพวกเขา), ถูกจัดกลุ่มโดยรอบเริ่มต้นของพวกเขา.
เส้นทางหลัก
เส้นทางหลักประกอบไปด้วยผู้ชนะฟุตบอลถ้วยทั้งหมดและทีมที่ไม่ได้เป็นแชมป์ลีกที่ไม่ได้ผ่านเข้ารอบโดยตรงสำหรับรอบแบ่งกลุ่ม, และประกอบไปด้วยรอบต่างๆ:
ด้านล่างนี้คือทีมที่เข้าร่วมการแข่งขัน (กับค่าสัมประสิทธิ์สโมสรยูฟ่า ปี ค.ศ. 2019 ของพวกเขา), ถูกจัดกลุ่มโดยรอบเริ่มต้นของพวกเขา.
วันแข่งขันและวันจับสลากในแต่ละรอบ
ตารางของการแข่งขันมีตามด้านล่างนี้ (การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, ประเทศสวิตเซอร์แลนด์).
แต่ละนัดจะลงเล่นในทุกวันอังคารหรือทุกวันพุธแทนที่ตามกำหนดเดิมในทุกวันพฤหัสบดีเนื่องจากความสับสนของโปรแกรมการแข่งขัน.
การจัดอันดับทีมวาง
ทั้งหมด 14 ทีมจะมีส่วนร่วมในการจับสลากรอบเบื้องต้น. เจ็ดทีมเป็นทีมที่ได้เป็นทีมวางและเจ็ดทีมเป็นทีมที่ไม่ได้เป็นทีมวาง. ทีมที่มาจากสมาคมเดียวกันจะไม่จับมาเจอกัน, และถ้าการจับสลากขึ้นมาเสมอหรือเหมือนกันในการจับสลากคู่สุดท้าย, สองทีมที่ถูกจับขึ้นมาในคู่ปัจจุบันจะย้ายไปสู่การจับคู่ถัดไป.
สรุปผลการแข่งขัน
<section begin=PR /> นัดแรกจะลงเล่นในวันที่ 27 มิถุนายน, และนัดที่สองในวันที่ 2 และ 4 กรกฎาคม พ.ศ. 2562. <section end=PR />
รอบคัดเลือกรอบแรก
<section begin=Q1 /> การจับสลากสำหรับรอบคัดเลือกรอบแรกได้จัดขึ้นเมื่อวันที่ 18 มิถุนายน พ.ศ. 2562, 15:30 CEST. <section end=Q1 />
การจัดอันดับทีมวาง
ทั้งหมด 94 ทีมได้มีส่วนร่วมในการจับสลากรอบคัดเลือกรอบแรก: 87 ทีมที่เข้าสู่ในรอบนี้, และเจ็ดผู้ชนะของรอบเบื้องต้น. พวกเขาได้ถูกแบ่งออกอยู่ในเก้ากลุ่ม: เจ็ดกลุ่มที่มีสิบทีม, ในขณะที่ห้าทีมเป็นทีมที่เป็นทีมวางและห้าทีมเป็นทีมที่ไม่ได้เป็นทีมวาง, และสองกลุ่มที่มีสิบสองทีม, ในขณะที่หกทีมเป็นทีมวางและหกทีมไม่ได้เป็นทีมวาง. แต่ละหมายเลขได้ถูกกำหนดไว้ล่วงหน้าสำหรับแต่ละทีมโดยยูฟ่าแต่การจับสลากนั้นจะเกิดขึ้นในหนึ่งครั้งสำหรับทุกกลุ่มทั้งหมดที่มีสิบทีมและหนึ่งครั้งสำหรับทุกกลุ่มทั้งหมดที่มีสิบสองทีม.
สรุปผลการแข่งขัน
<section begin=Q1 /> นัดแรกจะลงเล่นในวันที่ 9, 10 และ 11 กรกฎาคม, และนัดที่สองในวันที่ 16, 17 และ 18 กรกฎาคม พ.ศ. 2562. <section end=Q1 />
การจัดอันดับทีมวาง
ทั้งหมด 18 ทีมได้มีส่วนร่วมในการจับสลากรอบคัดเลือกรอบสองเส้นทางแชมเปียนส์.
พวกเขาได้ถูกแบ่งออกอยู่ในสามกลุ่มที่มีหกทีม, ในขณะที่ห้าทีมเป็นทีมที่เป็นทีมวางและหนึ่งทีมเป็นทีมที่ไม่ได้เป็นทีมวาง.
ทั้งหมด 74 ทีมได้มีส่วนร่วมในการจับสลากรอบคัดเลือกรอบสองเส้นทางหลัก: 27 ทีมที่เข้าสู่ในรอบนี้, และ 47 ผู้ชนะของรอบคัดเลือกรอบแรก. พวกเขาได้ถูกแบ่งออกอยู่ในเจ็ดกลุ่ม: ห้ากลุ่มที่มีสิบทีม, ในขณะที่ห้าทีมเป็นทีมที่เป็นทีมวางและหนึ่งทีมเป็นทีมที่ไม่ได้เป็นทีมวาง; และสองกลุ่มที่มีสิบสองทีม, ในขณะที่หกทีมเป็นทีมที่เป็นทีมวางและหกทีมเป็นทีมที่ไม่ได้เป็นทีมวาง. แต่ละหมายเลขได้ถูกกำหนดไว้ล่วงหน้าสำหรับแต่ละทีมโดยยูฟ่าแต่การจับสลากนั้นจะเกิดขึ้นในสองครั้ง, หนึ่งครั้งสำหรับกลุ่มที่ 1–5 ที่มีสิบทีมและหนึ่งครั้งสำหรับกลุ่มที่ 6–7 ที่มีสิบสองทีม.
สรุปผลการแข่งขัน
<section begin=Q2 /> นัดแรกจะลงเล่นในวันที่ 23, 24 และ 25 กรกฎาคม, และนัดที่สองในวันที่ 30, 31 กรกฎาคม และ 1 สิงหาคม พ.ศ. 2562.
<section end=Q2 />
รอบคัดเลือกรอบสาม
<section begin=Q3 /> การจับสลากสำหรับรอบคัดเลือกรอบสามได้จัดขึ้นเมื่อวันที่ 22 กรกฎาคม พ.ศ. 2562, 12:25 (เส้นทางแชมเปียนส์) และ 14:00 (เส้นทางหลัก) CEST. <section end=Q3 />
การจัดอันดับทีมวาง
ทั้งหมด 20 ทีมได้มีส่วนร่วมในการจับสลากรอบคัดเลือกรอบสามเส้นทางแชมเปียนส์: พวกเขาได้ถูกแบ่งออกอยู่ในสองกลุ่มที่มีสิบทีม, ในขณะที่ห้าทีมเป็นทีมวางและห้าทีมไม่ได้เป็นทีมวาง
ทั้งหมด 52 ทีมได้มีส่วนร่วมในการจับสลากรอบคัดเลือกรอบสามเส้นทางหลัก: 13 ทีมที่เข้าสู่ในรอบนี้, the 37 winners of the second qualifying round Main Path, and the two Champions League losers of the second qualifying round League Path. They were divided into five groups: four groups of ten teams, where five teams were seeded and five teams were unseeded; and one group of twelve teams, where six teams were seeded and six teams were unseeded. Numbers were pre-assigned for each team by UEFA, with the draw held in two runs, one for Groups 1–4 with ten teams and one for Group 5 with twelve teams.
สรุปผลการแข่งขัน
<section begin=Q3 /> นัดแรกจะลงเล่นในวันที่ 6, 7 และ 8 สิงหาคม, และนัดที่สองในวันที่ 13, 14 และ 15 สิงหาคม พ.ศ. 2562.
<section end=Q3 />
รอบเพลย์ออฟ
<section begin=PO /> การจับสลากสำหรับรอบเพลย์ออฟได้จัดขึ้นเมื่อวันที่ 5 สิงหาคม พ.ศ. 2562, 13:30 CEST. <section end=PO />
การจัดอันดับทีมวาง
ทั้งหมด 16 ทีมได้มีส่วนร่วมในการจับสลากรอบเพลย์ออฟเส้นทางแชมเปียนส์. พวกเขาถูกแบ่งออกเป็นสองกลุ่มที่มีแปดทีม, ในขณะที่สามทีมเป็นทีมที่เป็นทีมวางและห้าทีมเป็นทีมที่ไม่ได้เป็นทีมวาง.
ทั้งหมด 26 ทีม, ผู้ชนะทั้งหมดของรอบคัดเลือกรอบสามเส้นทางหลัก, มีส่วนร่วมในการจับสลากรอบเพลย์ออฟเส้นทางหลัก. พวกเขาได้ถูกแบ่งออกในสามกลุ่ม: สองกลุ่มที่มีแปดทีม, ในขณะที่สี่ทีมเป็นทีมที่เป็นทีมวางและสี่ทีมเป็นทีมที่ไม่ได้เป็นทีมวาง; และหนึ่งกลุ่มที่มีสิบทีม, ในขณะที่ห้าทีมเป็นทีมที่เป็นทีมวางและห้าทีมเป็นทีมที่ไม่ได้เป็นทีมวาง. Numbers were pre-assigned for each team by UEFA, with the draw held in two runs, one for Groups 1–2 with eight teams and one for Group 3 with ten teams.
สรุปผลการแข่งขัน
<section begin=PO /> นัดแรกจะลงเล่นในวันที่ 22 สิงหาคม, และนัดที่สองในวันที่ 29 สิงหาคม พ.ศ. 2562.
<section end=PO />
อันดับผู้ทำประตูสูงสุด
การแข่งขันทั้งหมดมี 809 ประตูที่ทำได้ใน 293 นัดในรอบคัดเลือกและรอบเพลย์ออฟ, สำหรับค่าเฉลี่ย ประตูต่อนัด.
''แมตช์ที่ลงเล่นเมื่อวันที่ 22 สิงหาคม ค.ศ. 2019''
หมายเหตุ: ผู้เล่นที่อยู่ใน ตัวหนา คือยังอยู่ในระบบการแข่งขัน.
โจแอนน์
โจแอนน์ (Joanne) เป็นสตูดิโออัลบั้มลำดับที่ 5 ของนักร้องชาวอเมริกัน เลดีกากา  เผยแพร่เมื่อวันที่ 21 ตุลาคม ค.ศ. 2016 โดยสตรีมไลน์ และอินเตอร์สโคปเรเคิดส์ โดยมีกากา, มาร์ก รอนสัน และบลัดป็อปดูแลการผลิต นอกเหนือจากผู้ร่วมงานคนอื่น ๆ เช่น เควิน พาร์กเกอร์, เอมิล เฮย์นี, เจฟฟ์ บาสเกอร์ และจอช โฮม ในทางดนตรีโจแอนน์เป็นเพลงแนวแดนซ์ป็อป ซอฟต์ร็อก และอเมริกานา พร้อมองค์ประกอบแนวเพลงคันทรี โดยมุ่งเน้นไปที่เสียงร้องของกากา อัลบั้มนี้นำเสนอเนื้อหาเกี่ยวกับอารมณ์ของครอบครัวและชีวิต การเสียชีวิตของป้าของเธอ โจแอนน์ สเตฟานี เจอร์มานอตตา ซึ่งมีอิทธิพลอย่างมากต่อการบันทึกนี้ ประสบการณ์ของนักร้องที่แสดงในละครทางโทรทัศน์เรื่องอเมริกันฮอร์เรอร์สตอรี ก็มีอิทธิพลต่อกระบวนการสร้างสรรค์ของนักร้องเช่นกัน
โจแอนน์กลายเป็นอัลบั้มที่สี่ติดต่อกันของกากาที่เปิดตัวบนชาร์ตบิลบอร์ด 200 ของสหรัฐฯ และติดอันดับสูงสุด 10 อันดับในกว่า 25 ประเทศ โดยได้รับการรับรองในบางประเทศ เพื่อเป็นการโปรโมตซิงเกิลสามเพลงได้รับการปล่อยตัว: "เพอร์เฟกต์อิลลูชัน" "มิลเลียนรีซันส์" และเพลงไตเติล "เพอร์เฟกต์อิลลูชัน" เปิดตัวเป็นซิงเกิลนำของอัลบั้มเมื่อวันที่ 9 กันยายน ค.ศ. 2016 และขึ้นอันดับหนึ่งในฝรั่งเศส ขณะที่ "มิลเลียนรีซันส์" ขึ้นสู่อันดับสี่ในสหรัฐอเมริกา เพลงไตเติลเวอร์ชันเปียโนได้รับการเผยแพร่ทางวิทยุในบางพื้นที่ซึ่งเป็นซิงเกิลที่สามของอัลบั้ม อัลบั้มนี้ได้รับการชื่นชมจากนักวิจารณ์โดยทั่วไป ซึ่งชื่นชมในด้านการกำกับดนตรี เสียงร้อง การผลิต และเนื้อหาเพลงของกากา แต่มีปฏิกิริยาที่คลุมเครือเนื่องจากขาดความสอดคล้องกัน โจแอนน์ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศผลรางวัลแกรมมี ครั้งที่ 60 ส่วนเพลง "มิลเลียนรีซันส์" และ "โจแอนน์" ได้รับการเสนอชื่อเข้าชิงรางวัลการแสดงเดี่ยวเพลงป็อปยอดเยี่ยม ในปีต่อมาก็ได้รับรางวัลนี้
การเปิดตัวและการประชาสัมพันธ์อัลบั้มซึ่งทำภาพลักษณ์ของกากาอ่อนลง ดูเป็นนักร้องนักแต่งเพลงมากขึ้น ประกอบด้วยหมวกคาวเกิร์ลปีกกว้างสีชมพู ยีนส์วินเทจ และสีพาสเทลเป็นหลัก ทำให้นึกถึงทศวรรษที่ 1970 เธอทำการประชาสัมพันธ์อัลบั้มด้วยไดฟ์บาร์ทัวร์ซึ่งเป็นคอนเสิร์ตประชาสัมพันธ์ที่ไดฟ์บาร์ในสหรัฐอเมริกา และโจแอนน์เวิลด์ทัวร์ ซึ่งเริ่มในเดือนสิงหาคม ค.ศ. 2017 และสิ้นสุดในเดือนกุมภาพันธ์ ค.ศ. 2018 กากายังได้ปรากฏตัวทางโทรทัศน์บางรายการ และเป็นศิลปินหลักในการแสดงช่วงพักครึ่งในซูเปอร์โบวล์ครั้งที่ 51 และเทศกาลโคเชลลาปี ค.ศ. 2017 ในปีนั้นเธอได้ออกภาพยนตร์สารคดีเรื่องกาก้า: ห้าฟุตสองนิ้ว เป็นการแสดงการผลิตอัลบั้มและการแสดงช่วงพักครึ่งของเธอ
รายชื่อเพลง
หมายเหตุ
พงษ์ศักดิ์ เหรียญทวนทอง
พงษ์ศักดิ์ เหรียญทวนทอง นักมวยสากลสมัครเล่นทีมชาติไทยระหว่าง พ.ศ. 2541 - 2543 และขึ้นชกมวยสากลอาชีพ สถิติการชก 6 ครั้ง ชนะ 1 แพ้ 5
ประวัติ
พงษ์ศักดิ์ขึ้นชกมวยสากลสมัครเล่นติดทีมชาติไทยมาก่อน และรับราชการทหารเรือติดยศจ่าโท ได้เหรียญทองแดงกีฬาเอเชียนเกมส์ ครั้งที่ 13 ในรุ่นไลท์เวลเตอร์เวท และติดทีมชาติไปแข่งขันกีฬาโอลิมปิก ปี พ.ศ. 2543 (ค.ศ. 2000) ที่ซิดนีย์ ออสเตรเลีย แต่ไม่ได้เหรียญรางวัล
จากนั้นพงษ์ศักดิ์จึงหันมาชกมวยสากลอาชีพ ขึ้นชกครั้งแรกเมื่อ 9 มีนาคม พ.ศ. 2548 ชนะคะแนน เดชา ก่อเกียรติยิม แต่เมื่อชกแก้มือกับเดชาในอีกสามเดือนต่อมา พงษ์ศักดิ์เป็นฝ่ายแพ้คะแนนไป จากนั้น พงษ์ศักดิ์ได้ไปชิงแชมป์ PABA รุ่นไลท์เวทที่อินโดนีเซียเมื่อ 3 มิถุนายน พ.ศ. 2548 แพ้คะแนน ดัวดี้ บาฮารี ไม่ได้แชมป์ หลังจากนั้น พงษ์ศักดิ์ขึ้นชกมวยสากลในไทยอีก 2 ครั้ง แพ้รวด จากนั้น ไปชกที่คาซักสถาน เมื่อ 24 มีนาคม พ.ศ. 2550 ก็เป็นฝ่ายแพ้คะแนน เบห์ซอด นาเบียฟ ไปอีก จากนั้น พงษ์ศักดิ์ก็แขวนนวมไป
GK
GK หรือ gk สามารถหมายถึง
Rondonia rondoni
Rondonia rondoni เป็นสกุลของนีมาโทดาที่อยู่ในวงศ์ Atractidae มีเพียงสปีชีส์เดียวคือ Rondonia rondoni.
สปีชีส์ในสกุลนี้พบในสภาพแวดล้อมน้ำจืด
นิพนธ์ ชูวัฒนะ
นิพนธ์ ชูวัฒนะ สถิติการชก 9 ครั้ง ชนะ 8 (น็อค 6) แพ้ 1
อ้างอิง
หมวดหมู่ :นักมวยสากลชาวไทยรุ่นไลท์ฟลายเวท
ปีโลส
ปีโลส (Πύλος) หรือชื่อในอดีต นาวารีโน (Navarino) เป็นเมืองและอดีตเทศบาลในหน่วยภูมิภาคเมซีนีอา แคว้นเพโลพอนนีส ประเทศกรีซ นับตั้งแต่การปฏิรูปการบริหารส่วนท้องถิ่นในปี 2011 ปีโลสกลายมาเป็นส่วนหนึ่งของเทศบาลปีโลส-เนสตอร์ที่ซึ่งปีโลสเป็นศูนย์กลางการปกครองและเป็นหน่วยเทศบาลหน่วยหนึ่ง ในอดีต ปีโลสเป็นศูนย์กลางการปกครองของจังหวัดปีลีอา ปีโลสถือเป็นที่จอดเรือหลักริมอ่าวนาวารีโน มีประชากร 2,345 คนในเขตเมือง และ 5,287 คนในหน่วยเทศบาลปีโลส (สำมะโนปี 2011) หน่วยเทศบาลนี้มีพื้นที่รวม 143.911 ตารางกิโลเมตร
ปีโลสมีการตั้งรกรากมาตั้งแต่ยุคหินใหม่ และเป็นอาณาจักรหนึ่งในกรีซสมัยไมซีนี ไม่ไกลจากปีโลสยังมีการค้นพบ "วังเนสตอร์" ซึ่งตั้งชื่อตามเนสตอร์ กษัตริย์แห่งปีโลสในมหากาพย์ อีเลียด ของโฮเมอร์ ในสมัยคลาสสิก ปีโลสถูกทิ้งร้าง แต่กลายเป็นจุดที่เกิดยุทธการที่ปีโลสระหว่างสงครามเพโลพอนนีสเมื่อ 425 ปีก่อนคริสต์ศักราช นับจากนั้นก็แทบไม่มีการเอ่ยถึงปีโลสอีกจนถึงคริสต์ศตวรรษที่ 13 เมื่อปีโลสกลายมาเป็นส่วนหนึ่งของแคว้นอะคีอาของชาวแฟรงก์ และเริ่มเป็นที่รู้จักมากกว่าในชื่อฝรั่งเศส ปอร์-เดอ-ฌง หรือชื่ออิตาลี นาวารีโน ในคริสต์ทศวรรษ 1280 ชาวแฟรงก์ได้สร้างปราสาทนาวารีโนเก่าขึ้นในปีโลส ต่อมาปีโลสตกอยู่ใต้การปกครองของสาธารณรัฐเวนิสในปี 1417 จนกระทั่งปี 1500 จึงตกอยู่ใต้การปกครองของจักรวรรดิออตโตมัน ในสมัยนั้น ชาวออตโตมันใช้ปีโลสเป็นฐานทัพเรือและสร้างป้อมนาวารีโนขึ้นใหม่บนชายฝั่งปีโลส ปีโลสอยู่ภายใต้ปกครองของจักรวรรดิออตโตมันเรื่อยมา (ยกเว้นเพียงช่วงสั้น ๆ ที่เวนิสกลับมามีอำนาจระหว่างปี 1685–1715 และรัสเซียยึดครองระหว่างปี 1770–1771) จนกระทั่งการปะทุของสงครามประกาศอิสรภาพกรีซในปี 1821 อิบราฮิม พาชา แห่งอียิปต์กอบกู้ปีโลสคืนแก่จักรวรรดิออตโตมันในปี 1825 แต่การแพ้ของกองเรือออตโตมัน-อียิปต์ในยุทธการที่นาวารีโนเมื่อปี 1827 และการแทรกแซงทางทหารของฝรั่งเศสในการรุกมอเรียเมื่อปี 1828 ส่งผลให้อิบราฮิมต้องถอนกองกำลังออกจากเพโลพอนนีสและรับรองเอกราชของกรีซ นครปีโลสในปัจจุบันสร้างอยู่นอกกำแพงป้อมปราการโดยวิศวกรกองทัพจากการรุกมอเรียในปี 1829 และท้ายที่สุดชื่อ ปีโลส ได้รับการนำกลับมาใช้อีกครั้งตามพระราชบัญญัติในปี 1833
เลิศศิลา สิงห์มนัสศักดิ์
เลิศศิลา สิงห์มนัสศักดิ์ สถิติการชก 10 ครั้ง ชนะ 5 (น็อค 2) แพ้ 5
กีฬามหาวิทยาลัยแห่งประเทศไทย ครั้งที่ 42
กีฬามหาวิทยาลัยแห่งประเทศไทย ครั้งที่ 42 หรือ นนทรีเกมส์ จัดที่จังหวัดนครปฐม โดยมีมหาวิทยาลัยเกษตรศาสตร์เป็นเจ้าภาพจัดการแข่งขันเพื่อเฉลิมฉลองวาระที่มหาวิทยาลัยเกษตรศาสตร์ ครบรอบ 72 ปี ระหว่างวันที่ 15 - 24 มกราคม พ.ศ. 2558 โดยมหาวิทยาลัยเกษตรศาสตร์เคยเป็นเจ้าภาพเดี่ยวมาก่อนหน้านี้แล้ว 2 ครั้ง ณ มหาวิทยาลัยเกษตรศาสตร์ วิทยาเขตบางเขน 1 ครั้ง คือ กีฬามหาวิทยาลัยแห่งประเทศไทย ครั้งที่ 20 ระหว่างวันที่ 8 - 15 มกราคม พ.ศ. 2536 และ  ณ มหาวิทยาลัยเกษตรศาสตร์ วิทยาเขตกำแพงแสน 1 ครั้ง คือ กีฬามหาวิทยาลัยแห่งประเทศไทย ครั้งที่ 26 นนทรีเกมส์ ระหว่างวันที่ 29 มกราคม - 5 กุมภาพันธ์ พ.ศ. 2542
การเสนอตัวเป็นเจ้าภาพ
เนื่องจากมหาวิทยาลัยเกษตรศาสตร์มีความพร้อมด้านบุคลากรที่มีประสบการณ์ในการจัดการแข่งขันกีฬาและได้รับเชิญให้เป็นกรรมการกีฬาระดับชาติและนานาชาติหลายครั้ง และมีความพร้อมในการเป็นเจ้าภาพในด้านต่าง ๆ ทั้งสนามการแข่งขัน การคมนาคม การบริการ อาหาร สิ่งอำนวยความสะดวกภายในมหาวิทยาลัย สถานที่พักสำหรับเจ้าหน้าที่และนักกีฬา ดังนั้น คณะกรรมการบริหารกีฬามหาวิทยาลัยแห่งประเทศไทยมีมติให้มหาวิทยาลัยเกษตรศาสตร์เป็นเจ้าภาพในการจัดการแข่งขันกีฬามหาวิทยาลัยแห่งประเทศไทย ครั้งที่ 42 การรับเป็นเจ้าภาพในการจัดการแข่งขันในครั้งนี้นับเป็นครั้งที่ 3 ของมหาวิทยาลัยเกษตรศาสตร์ และ ครั้งที่ 2 ของวิทยาเขตกำแพงแสน ก่อนหน้านี้ซึ่งเคยรับเป็นเจ้าภาพมาก่อนแล้วในกีฬามหาวิทยาลัยแห่งประเทศไทย ครั้งที่ 20(พ.ศ. 2536) ณ วิทยาเขตบางเขน กรุงเทพมหานคร และครั้งที่ 26 (พ.ศ. 2542) ณ วิทยาเขตกำแพงแสน
ที่พัก
มหาวิทยาลัยเกษตรศาสตร์ วิทยาเขตกำแพงแสน ได้จัดห้องพักบริการนักกีฬาโดยใช้หอพักนิสิตไว้บริการ แบ่งออกเป็น 2 ประเภท คือ ห้องธรรมดาและห้องปรับอากาศ และจัดให้นักกีฬาและเจ้าหน้าที่เข้าพักจำนวน 4 - 7 คนต่อห้อง ตามขนาดและสิ่งอำนวยความสะดวกของแต่ละห้อง
นักกีฬาและเจ้าหน้าที่ที่เข้าพักในหอพักนั้นจะต้องปฏิบัติตามข้อกำหนดการเข้าพักในหอพักสำหรับนักกีฬาและเจ้าหน้าที่ เช่น ต้องแสดงบัตรประจำตัวทุกครั้งในการเข้าหอพัก กลับเข้าหอพักได้ไม่เกินเวลา 24.00 น. ถ้ากลับหลัง 24.00 น. ผู้เข้าพักต้องลงบันทึกที่โต๊ะเจ้าหน้าที่ประจำหอพักทุกครั้ง สำหรับกรณีเกิดเหตุฉุกเฉินสามารถแจ้งเจ้าหน้าที่ประจำหอพักซึ่งปฏิบัติงานให้บริการประจำที่ชั้นล่างของหอพักได้ตลอด 24 ชั่วโมง โดยผู้ฝ่าฝืนข้อกำหนดการเข้าพักในหอพักสำหรับนักกีฬาและเจ้าหน้าที่นั้น ฝ่ายที่พักจะตัดสิทธิ์การพักของผู้พักโดยทันที
การคมนาคม
มหาวิทยาลัยเกษตรศาสตร์ วิทยาเขตกำแพงแสน ตั้งอยู่ในอำเภอกำแพงแสน จังหวัดนครปฐม โดยมีพื้นที่ของวิทยาเขตอยู่ในตำบลกำแพงแสน ตำบลทุ่งบัว และตำบลรางพิกุล จำนวน 7,951 ไร่ 3 งาน ในอดีตพื้นที่ตำบลที่วิทยาเขตกำแพงแสนตั้งอยู่คือตำบลทุ่งกระพังโหม ซึ่งภายหลังได้มีการแบ่งแยกตำบล วิทยาเขตกำแพงแสนจึงได้อยู่ในเขตการปกครองส่วนท้องถิ่นของ องค์การบริหารส่วนตำบลกำแพงแสน จังหวัดนครปฐมและพื้นที่บางส่วนอยู่ในองค์การบริหารส่วนตำบลทุ่งบัว และองค์การบริหารส่วนตำบลรางพิกุล จังหวัดนครปฐม
รถไฟโดยสาร
การเดินทางด้วยรถไฟสามารถกระทำได้โดยใช้บริการของการรถไฟแห่งประเทศไทย (รฟท.)
ตราสัญลักษณ์
นำดอกนนทรีมาจัดวางองค์ประกอบพร้อมกับลายเส้น ตัวเลข 42 แสดงการเคลื่อนไหวเพื่อสื่อถึงการแข่งขันกีฬามหาวิทยาลัยแห่งประเทศไทย ครั้งที่ 42 ซึ่งมหาวิทยาลัยเกษตรศาสตร์ วิทยาเขตกำแพงแสน เป็นเจ้าภาพ ห่วงเจ็ดห่วง หมายถึง มิตรภาพและความสามัคคีของสถาบันอุดมศึกษาทั่วประเทศ 7 กลุ่มที่เข้าร่วมการแข่งขันกีฬาครั้งนี้ ออกแบบโดย นายปิยะรัฐ จันทร์อ่อน ผู้ที่ชนะเลิศจากการประกวดตราสัญลักษณ์ครั้งนี้ สีที่ใช้มีความหลากหลายเพื่อสื่อถึง สีสัน ความสนุกสนานที่หลายสถาบันได้เข้า ร่วมการแข่งขันกีฬา
สถาบันที่เข้าร่วม
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 42 มีจำนวนทั้งสิ้น 114 สถาบัน
สนามแข่งขัน
การแข่งขัน กีฬามหาวิทยาลัยแห่งประเทศไทย ครั้งที่ 42 ได้วางแผนกำหนดให้ใช้สนามกีฬาที่มีอยู่ในมหาวิทยาลัยเกษตรศาสตร์ ให้เกิดความลงตัวและคุ้มค่ามากที่สุด ได้แก่ สนามกีฬากลางมหาวิทยาลัยเกษตรศาสตร์ วิทยาเขตกำแพงแสน แห่งที่ 2, สนามกีฬากลางมหาวิทยาลัยเกษตรศาสตร์ วิทยาเขตกำแพงแสน แห่งที่ 1 และสนามกีฬากลางโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน, ศูนย์วิจัยและพัฒนาการศึกษา, อาคารพละศึกษา 1, อาคารพละศึกษา 2, สนามกอล์ฟมหาวิทยาลัยเกษตรศาสตร์ วิทยาเขตกำแพงแสน, สระว่ายน้ำมหาวิทยาลัยเกษตรศาสตร์ วิทยาเขตกำแพงแสน, อาคารศูนย์มหาวิทยาลัย, อาคารศูนย์เรียนรวม 1 - 2 เป็นต้น
ชนิดกีฬา
กีฬาสาธิต
ยูกิ อิชิอิ
ยูกิ อิชิอิ (เกิด: 8 พฤษภาคม 1991) เป็นนักวอลเลย์บอลหญิงทีมชาติญี่ปุ่น เล่นให้กับสโมสรฮิซามิตสึสปริงส์ เธอให้กับทีมชาติครั้งแรกในการแข่งขัน มอนเทร็กซ์วอลเลย์มาสเตอร์ 2011
กีฬามหาวิทยาลัยแห่งประเทศไทย ครั้งที่ 42
สิ่งอำนวยความสะดวก
มหาวิทยาลัยเกษตรศาสตร์ วิทยาเขตกำแพงแสน มีสิ่งอำนวยความสะดวกครบครันตามการดำรงชีวิตขั้นพื้นฐานแก่นักกีฬา และผู้เข้าร่วม ได้แก่ โรงอาหาร ธนาคาร ที่ทำการไปรษณีย์ สัญญาณโครงข่ายวิทยุโทรศัพท์ทุกโครงข่ายหลัก เป็นต้น
ที่ทำการไปรษณีย์มหาวิทยาลัยเกษตรศาสตร์ วิทยาเขตกำแพงแสน
ไปรษณีย์มหาวิทยาลัยเกษตรศาสตร์ วิทยาเขตกำแพงแสน เปิดให้บริการในวันจันทร์ - วันศุกร์ ยกเว้นวันหยุดราชการ
ธนาคาร
มหาวิทยาลัยเกษตรศาสตร์ วิทยาเขตกำแพงแสน มีธนาคารตั้งสาขาบริการธุรกรรมการเงิน และตู้บริการเงินสดอัตโนมัติ
สถานีบริการเชื้อเพลิง
สถานีบริการเชื้อเพลิง มีบริการน้ำมันเชื้อเพลิงสำเร็จรูป ได้แก่ น้ำมันดีเซล น้ำมันแก๊สโซฮอล เป็นต้น เปิดบริการจำนวน 1 สถานีบริการ โดยสหกรณ์เชื้อเพลิงมหาวิทยาลัยเกษตรศาสตร์ จำกัด ตั้งอยู่ใกล้ประตูเข้า-ออกด้านโรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา
โครงข่ายวิทยุโทรศัพท์
ภายในมหาวิทยาลัยเกษตรศาสตร์ วิทยาเขตกำแพงแสน มีการติดตั้งเสาสัญญาณวิทยุโทรศัพท์ เพื่อการใช้งานโทรศัพท์เคลื่อนที่ ในรูปแบบ 2G บนความถี่ 850 MHz., 900 MHz., 1800 MHz., 1900 MHz. และระบบ 3G บนความถี่ 850 MHz., 2100 MHz.
สรุปเหรียญการแข่งขัน
สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 42 ได้แก่
หน่วยภูมิภาคเมซีนีอา
เมซีนีอา (Μεσσηνία, ) เป็นหน่วยภูมิภาค (περιφερειακή ενότητα) ในแคว้นเพโลพอนนีสทางตะวันออกเฉียงใต้ของประเทศกรีซ นับตั้งแต่แผนกัลลีกราติสเมื่อวันที่ 1 มกราคม 2011 เมืองหลักและเมืองใหญ่ที่สุดของหน่วยคือกาลามาตา
เรือหลวงแม่กลอง
เรือหลวงแม่กลอง เป็นเรือรบประเภทเรือฟริเกต ต่อที่อู่เรืออุระงะ เมืองโยโกซูกะ ประเทศญี่ปุ่น เมื่อปี พ.ศ. 2479 โดยการควบคุมการต่อของ น.อ. หลวงชาญจักรกิจ ชมะนันทน์ และ พระประกอบกลกิจ ขึ้นระวางประจำการเมื่อ พ.ศ. 2480 และปลดระวางประจำการเมื่อ พ.ศ. 2539 รวมระยะเวลาประจำการ 59 ปี นับว่าเป็นเรือรบที่ประจำการยาวนานที่สุดในประวัติศาสตร์กองทัพเรือไทย และเป็นเรือรบที่มีความเก่าแก่เป็นอันดับ 2 ของโลก  ได้ผ่านการใช้งานในหน้าที่สำคัญหลายครั้ง เช่น เคยใช้เป็นเรือพระที่นั่งในรัชกาลที่ 8 และรัชกาลที่ 9 ร่วมรบในสงครามมหาเอเชียบูรพา และใช้เป็นเรือฝึกของทหารเรือ ปัจจุบันกองทัพเรือได้ดำเนินการอนุรักษ์และปรับปรุงเป็นพิพิธภัณฑ์เรือรบไทย เพื่อน้อมเกล้าฯ ถวายพระบาทสมเด็จพระเจ้าอยู่หัว เนื่องในโอกาสพระราชพิธีกาญจนภิเษก พ.ศ. 2539 ตั้งอยู่ที่ป้อมพระจุลจอมเกล้า บริเวณริมน้ำปากอ่าวแม่น้ำเจ้าพระยา พื้นที่ใกล้กับพระบรมราชานุสาวรีย์รัชกาลที่ 5
ไอติมผัด
ไอศกรีมผัด หรือ ไอติมผัด (stir-fried ice cream, rolled ice cream) เป็นขนมหวานเย็น มีวัตถุดิบเป็นนม, ครีม และน้ำตาล หรือของอื่น ๆ มาใส่ลงในกระทะเย็นอุณหภูมิ -20 องศาเซลเซียลเป็นต้น สับวัตถุดิบให้ละเอียด จากนั้นเมื่อวัตถุดิบเหลวแล้ว จึงนำมาทาบลงกับกระทะเย็นแล้วใช้อุปกรณ์ม้วนให้เป็นทรงกระบอกคล้ายเป็นแท่ง เป็นอันเสร็จ ซึ่งสามารถใส่ครีม, ไอศกรีมขนาดย่อม หรือเจลาโต ก็ได้ แล้วจึงนำไอศกรีมแท่งไปใส่ในถ้วย ตกแต่งด้วยเครื่องโรยหน้า โดยใช้วิธีรับประทานด้วยช้อน
ภูมิหลัง
ของหวานเย็นชนิดมีที่มาจากประเทศไทย เป็นอาหารข้างทาง ก่อนที่จะกระจายไปยังประเทศเพื่อนบ้าน แล้วจึงเป็นที่นิยมในช่วงปี พ.ศ. 2555 โดยในปี พ.ศ. 2558 มีการนำเข้าของหวานเย็นนี้มายังสหรัฐได้เป็นที่รู้จักในชื่อว่า ไอศกรีมม้วน มีการนำสูตรการทำไอศกรีมผัดขึ้นไปไว้ในอินเทอร์เน็ต บางวีดิทัศน์ได้รับความนิยมอย่างมากจนติดอันดับสูงสุด ของหวานเย็นชนิดนี้เป็นที่นิยมในหมู่เด็กและผู้ใหญ่อย่างมาก จนต้องรอซื้อไอศกรีมผัดนานเป็นชั่วโมงในนิวยอร์กและบอสตัน
วัตถุดิบ
วัตถุดิบส่วนมากจะเป็นของเหลว นิยมใช้ผลิตภัณฑ์จากนม เช่น นมถั่วเหลือง ซึ่งมักจะมีรสชาติพื้นฐานเป็นวานิลลา, ช็อกโกแลต, กาแฟ และสตรอว์เบอร์รี โดยจะมีของตกแต่งตามที่ต้องการ อาจจะเป็นคุกกี้, ผลไม้, ช็อกโกแลต และบราวนี สามารถเพิ่มรสชาติตามต้องการ เช่น การใส่สารให้ความหวานเพื่อเพิ่มรสชาติในไอศกรีมผัด
สุริยา คล่องผจญ
อ้างอิง
หมวดหมู่ :นักมวยสากลชาวไทยรุ่นไลท์ฟลายเวท หมวดหมู่ :นักมวยสากลชาวไทยรุ่นซูเปอร์ฟลายเวท
Callionymus oxycephalus
Callionymus oxycephalus หรือ Red Sea spiny dragonet เป็นสปีชีส์ของวงศ์ปลามังกรน้อยซึ่งเป็น สิ่งมีชีวิตเฉพาะถิ่นในทะเลแดง
เหงียน วัน ลิญ
ลิญเกิดในฮานอยเมื่อ 1 กรกฎาคม พ.ศ. 2458 มีชื่อเดิมว่าเหงียน วัน กุ๊ก เขาไปเติบโตที่ภาคใต้และเข้าร่วมกับพรรคคอมมิวนิสต์ ระหว่างสงครามโลกครั้งที่ 2 เขาถูกฝรั่งเศสจับขังไว้ เมื่อพ้นโทษเขาได้ทำงานกับเล สวน ซึ่งเป็นสมาชิกพรรคที่โดดเด่นในภาคใต้ หลังการรวมเวียดนาม เขาได้เป็นคณะกรรมการเมืองโฮจิมินห์ซิตี แต่ต่อมาได้หมดบทบาททางการเมือง เมื่อ พ.ศ. 2521–2522 เพราะคัดค้านการใช้นโยบายสังคมนิยมในดินแดนที่เป็นเวียดนามใต้เดิม เสียชีวิตด้วยโรคมะเร็งตับเมื่อ 27 เมษายน พ.ศ. 2541 ในโฮจิมินห์ซิตี
เจ้าหญิงซาบิฮา ฟาซิละ ฮานิม สุลต่าน
พระราชประวัติ
เจ้าหญิงซาบิฮา ฟาซิละ ฮานิม สุลต่าน ประสูติในวันที่ 8 สิงหาคม พ.ศ. 2484 ณ เนยยี-ซูร์-แซน ประเทศฝรั่งเศส เป็นพระราชธิดาพระองค์โตในเจ้าชายมุฮัมหมัด อะลี อิบราฮิม เบเยเฟนดิแห่งอียิปต์กับเจ้าหญิงซะห์ระ ฮันซะดี สุลต่าน พระมารดาของเจ้าหญิงเป็นพระปนัดดาในกาหลิบองค์สุดท้ายแห่งจักรวรรดิออตโตมัน กาหลิบอับดุลเมซิดที่ 2 และเป็นพระขนิษฐาในเจ้าหญิงฟัตมา เนสลีชาห์ เจ้าหญิงซาบิฮามีพระอนุชา 1 พระองค์คือ เจ้าชายสุลต่านซาเด อาห์มัด ริฟัต อิบราฮิม เบเยเฟนดิ
เจ้าหญิงซาบิฮา ฟาซิละ ฮานิม สุลต่านทรงหมั้นกับพระเจ้าฟัยศ็อลที่ 2 แห่งอิรัก และในขณะนั้นเจ้าหญิงจึงเป็นพระคู่หมั้นและเป็นว่าที่สมเด็จพระราชินีแห่งอิรัก จนกระทั่งพ.ศ. 2501 ได้เกิดเหตุการณ์ปฏิวัติ 14 กรกฎาคมในอิรัก นำโดยทหารของพลเอกอิบด์ อัล-คะริม กอซิมได้มุ่งหน้าไปยังพระราชวังอัล-ราฮับในกรุงแบกแดด
ในเวลา 8.00 น. หัวหน้ากองทหาร อับดุล ซัททาร์ ซะบาอะ อัล-อิโบซี ได้นำกองทัพปฏิวัติเข้าทำร้ายข้าราชสำนักในพระราชวัง มีคำสั่งกราบทูลพระบรมวงศานุวงศ์ได้แก่ พระเจ้าฟัยศ็อล, มกุฎราชกุมารอับดัลอิละฮ์, เจ้าหญิงฮิยาม (พระชายาในมกุฎราชกุมารและเป็นพระมาตุจฉาในกษัตริย์), สมเด็จพระราชินีนาฟิสซา บินต์ อัลอิละฮ์ (พระมารดาในสมเด็จพระราชชนนีอะลียะฮ์และมกุฎราชกุมารอับดัลอิละฮ์ และเป็นพระอัยยิกาในกษัตริย์), เจ้าหญิงคะดิยะห์ อับดิยะห์ (พระเชษฐภคินีในสมเด็จพระราชชนนีอะลียะฮ์และมกุฎราชกุมารอับดัลอิละฮ์ และเป็นพระมาตุจฉาในกษัตริย์) และข้าราชบริพารจำนวนหนึ่งให้เสด็จลงมายังลานสนามในพระราชวังพร้อมๆกัน จากนั้นมีคำสั่งให้ทุกพระองค์หันพระองค์เข้ากับกำแพง ที่ซึ่งทุกพระองค์ถูกกราดยิงด้วยปืนกลในทันที ร่างของทั้งห้าพระองค์ร่วงลงพื้นสนามพร้อมกับร่างของข้าราชบริพาร พระเจ้าฟัยศ็อลยังไม่สวรรคตในทันทีหลังการระดมยิงครั้งแรก ทรงถูกนำพระองค์ส่งโรงพยาบาลโดยผู้จงรักภักดีแต่ก็เสด็จสวรรคตระหว่างทาง สิริพระชนมายุ 23 พรรษา เจ้าหญิงฮิยามทรงรอดพระชนม์ชีพจากการปลงพระชนม์หมู่มาได้แต่ก็ทรงพระประชวรอย่างสาหัสจากการระดมยิงและทรงถูกผู้จงรักภักดีพาพระองค์เสด็จออกนอกประเทศ พระศพของมกุฎราชกุมารอับดัลอิละฮ์ถูกลากไปตามถนนและถูกตัดเป็นชิ้นๆ ข่าวการปลงพระชนม์หมู่เกี่ยวกับมกุฎราชกุมารอับดัลอิละฮ์ได้มีการรายงานว่า "ประชาชนนักปฏิวัติโยนพระศพของมกุฎราชกุมารอับดัลอิละฮ์ลงบนถนนดั่งเช่นสุนัขและฉีกพระศพออกเป็นชิ้นๆ จากนั้นพวกเขาก็ทำการเผาพระศพ" ถือเป็นจุดสิ้นสุดระบอบกษัตริย์แห่งราชอาณาจักรฮัชไมต์อิรักและเป็นโศกนาฏกรรมของระบอบกษัตริย์ 37 ปีในอิรัก และทำให้พระนางทรงพลาดหวังการเป็นสมเด็จพระราชินีแห่งอิรัก
ในเวลาไม่กี่ปีต่อมา เจ้าหญิงทรงอภิเษกสมรสกับด็อกเตอร์ คีรี อ็อกลู (Dr. Kheri Oglu) สามัญชน ทั้งคู่มีบุตรด้วยกัน 2 คน ได้แก่
ปัจจุบันเจ้าหญิงซาบิฮา ฟาซิละ ฮานิม, นางอ็อกลู ทรงพำนักอยู่ที่ประเทศฝรั่งเศส
หนังสืออ้างอิง
1941
ประเทศเวียดนามในซีเกมส์ 2021
ประเทศเวียดนาม เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งชาติเวียดนามเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 965 คนใน 40 ชนิดกีฬา
กรีฑา
ผลการแข่งขันดังนี้:
ความขัดแย้งนากอร์โน-คาราบัค
ความขัดแย้งนากอร์โน-คาราบัค เป็นความขัดแย้งทางชาติพันธุ์ และทางดินแดน ระหว่างอาร์มีเนียกับอาเซอร์ไบจานเกี่ยวกับพื้นที่พิพาทนากอร์โน-คาราบัคและเขตโดยรอบ 7 เขตซึ่งในทางพฤตินัยถูกสาธารณรัฐนากอร์โน-คาราบัค (อาร์ทซัค) ซึ่งประกาศตัวเป็นเอกราชควบคุม แต่ในทางนิตินัยได้รับการรับรองจากนานาชาติว่าเป็นส่วนหนึ่งของอาเซอร์ไบจาน ความขัดแย้งมีจุดเริ่มต้นในช่วงต้นคริสต์ศตวรรษที่ 20 ภายใต้สหภาพโซเวียต โจเซฟ สตาลิน ตัดสินใจกำหนดให้ภูมิภาคนากอร์โน-คาราบัคเป็นแคว้นปกครองตนเองของสาธารณรัฐสังคมนิยมโซเวียตอาเซอร์ไบจาน ความขัดแย้งในปัจจุบันเริ่มขึ้นใน พ.ศ. 2531 เมื่อชาวอาร์มีเนียในนากอร์โน-คาราบัคเรียกร้องให้มีการโอนนากอร์โน-คาราบัคจากสาธารณรัฐสังคมนิยมโซเวียตอาเซอร์ไบจานไปขึ้นกับสาธารณรัฐสังคมนิยมโซเวียตอาร์มีเนียแทน ความขัดแย้งดังกล่าวลุกลามกลายเป็นสงครามเต็มรูปแบบในช่วงต้นคริสต์ทศวรรษ 1990
ข้อตกลงหยุดยิงที่ได้รับการลงนามใน พ.ศ. 2537 สร้างเสถียรภาพในระดับหนึ่งเป็นเวลาสองทศวรรษ แต่สถานการณ์ก็แย่ลงอย่างมีนัยสำคัญร่วมกับความไม่พอใจกับสภาพที่เป็นอยู่มากขึ้นเรื่อย ๆ ของอาเซอร์ไบจาน ตรงข้ามกับความพยายามทำให้สภาพนั้นมั่นคงถาวรของอาร์มีเนีย ความขัดแย้งที่เพิ่มระดับความรุนแรงเป็นเวลาสี่วันในเดือนเมษายน พ.ศ. 2559 กลายเป็นการละเมิดข้อตกลงหยุดยิงที่ทำให้มีผู้เสียชีวิตมากที่สุดจนกระทั่งวิกฤตการณ์ใน พ.ศ. 2563
เล ดึ๊ก เถาะ
เล ดึ๊ก เถาะ (Lê Đức Thọ) เป็นสมาชิกอาวุโสของพรรคคอมมิวนิสต์เวียดนาม และเป็นผู้ที่เข้าร่วมการเจรจาจนเกิดข้อตกลงสันติภาพปารีส ที่ยุติการแทรกแซงทางทหารของสหรัฐในสงครามเวียดนาม
เถาะเกิดเมื่อ 14 ตุลาคม พ.ศ. 2454 ที่จังหวัดห่านาม บิดาเป็นเจ้าหน้าที่ของรัฐบาลอาณานิคมฝรั่งเศส เถาะเข้าร่วมในการต่อต้านฝรั่งเศสโดยเป็นผู้ร่วมก่อตั้งพรรคคอมมิวนิสต์อินโดจีน เคยถูกจับและถูกจำคุกหลายปี เมื่อถูกปล่อยตัวจึงเข้าร่วมกับโฮจิมินห์ เขาเป็นคณะกรรมการกลางของพรรคคอมมิวนิสต์ที่รับผิดชอบสาขาพรรคในภาคใต้
ในปี พ.ศ. 2516 เถาะได้รับรางวัลโนเบลสาขาสันติภาพ ร่วมกับเฮนรี คิสซินเจอร์ แต่เขาปฏิเสธรับรางวัลดังกล่าว
เถาะมีบทบาทสำคัญในการรุกรานกัมพูชาเมื่อ พ.ศ. 2521 และต่อต้านการปฏิรูปเศรษฐกิจ ผลของแรงกดดันจากนานาชาติทำให้เขาต้องออกจากคณะกรรมการกลางใน พ.ศ. 2529 เถาะเสียชีวิตเมื่อ 13 ตุลาคม พ.ศ. 2533 ซึ่งทำให้เวียดนามยอมอ่อนข้อในปัญหากัมพูชา
เจ้าชายกาบรีแยลแห่งเบลเยียม
เจ้าชายกาบรีแยลแห่งเบลเยียม  (พระนามเต็ม: กาบรีแยล โบดวง ชาร์ล มารี, Gabriel Baudouin Charles Marie, Gabriël Boudewijn Karel Maria; ประสูติ: 20 สิงหาคม พ.ศ. 2546) เป็นพระราชทายาทพระองค์ที่สอง และเป็นพระราชโอรสพระองค์แรกในสมเด็จพระราชาธิบดีฟีลิปแห่งเบลเยียมกับสมเด็จพระราชินีมาตีลด์แห่งเบลเยียม พระองค์ในปัจจุบันอยู่ในลำดับที่สองของการสืบราชสันตติวงศ์
พระองค์เป็นพระอนุชาของเจ้าหญิงเอลีซาแบ็ต ดัชเชสแห่งบราบันต์ ในขณะที่พระเชษฐภคินีนั้นได้เลื่อนอันดับเป็นอันดับแรกแห่งการสืบราชสันตติวงศ์ อันเนื่องมาจากการผ่านกฎหมายให้ถือสิทธิของบุตรหัวปีในการเป็นรัชทายาทใน พ.ศ.​ 2534 นอกจากดัชเชสแห่งบราบันต์แล้ว พระองค์ยังมีพระอนุชา คือ เจ้าชายแอมานุแอล และพระขนิษฐา คือ เจ้าหญิงเอเลออนอร์
พ่อและแม่ทูนหัวของพระองค์ได้แก่ เคานต์ชาร์ล-อ็องรี ดูว์เดอแกม ดาโก ผู้เป็นพระปิตุลาฝ่ายพระชนนี และบารอนเนสมาเรีย คริสตินา วอน เฟรแบร์ก
เอริง
เอริง หรือ เอริน เป็นชื่อย่อของ องค์การจำแนกและจัดประเภทภาพยนตร์ (Film Classification and Rating Organization) ซึ่งเป็นหน่วยงานกำกับดูแลด้านภาพยนตร์ในประเทศญี่ปุ่น